Byrettens kendelse stadfæstes, således at kærendes anmodning om, at sagen afvises eller henvises til fortsat behandling ved Retten i Lyngby, ikke tages til følge
Ret: Vestre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

Vestre Landsret holdt den 1. oktober 2012 kl. 9.00 møde på tingstedet i Viborg.

Som dommere fungerede landsdommerne Karen Foldager, Chr. Bache og Trine

Poulsen (kst.).

V.L. B – 2108 – 12

Kærende, tidligere sagsøgte

mod

Indkærede, tidligere sagsøger

Fremlagte bilag:

- kærereplik

- kæreduplik

- tillæg til kæreduplik.

Landsretten afsagde

K e n d e l s e:

Denne sag drejer sig om Kærende, tidligere sagsøgtes eventuelle forpligtelse til at lade

sig udløse af det sameje, han har med Indkærede, tidligere sagsøger om en

ejerlejlighed, der anven-des erhvervsmæssigt, og som er beliggende i Århus, som

følge af misligholdelse af sam-ejeaftalen, og om opløsning af samejet ved en

overdragelse af Kærende, tidligere sagsøgtes ejeran-del af ejerlejligheden til

Indkærede, tidligere sagsøger i henhold til nærmere angivne vil-kår i

samejekontrakten.

Tvisten drejer sig således om et kontraktsforhold, og sagen kan derfor ifølge

retsplejelo-vens § 242, stk. 1, anlægges på det sted, hvor den forpligtelse, der ligger til

grund for sa-gen, er opfyldt eller skal opfyldes.



/

- 2 -

Opfyldelsesstedet for de to samejeres forpligtelser ifølge kontrakten må efter en

samlet bedømmelse af kontrakten være i Aarhus, hvor ejendommen er beliggende.

Der er herefter værneting for sagen ved Retten i Århus, jf. retsplejelovens § 242, stk.

1, hvorfor kærendes påstand om, at sagen henvises til Retten i Lyngby ikke kan tages

til følge.

Der er herefter ikke anledning til at tage stilling til, om der tillige er værneting for

sagen ved Retten i Århus efter retsplejelovens § 241.

Landsretten stadfæster herefter byrettens kendelse.

T h i b e s t e m m e s:

Byrettens kendelse stadfæstes.

Sagen sluttet.

Karen Foldager



/